Deg usefru-agi ihi yemmeslay-d ɣef umkan i ur tesɛi ara tmeṭṭut taqbaylit deg twacult, segmi ara d-tlal alma teffeɣ seg uxxam. Ayagi d ayen ixulfen akk ma yella nemmuqel ɣer urgaz aqbayli imi d netta i yesɛan tilelli fell-as deg twacult, mi itella deg uxxam-nsen, d baba-s d gma-s i yettṛayin fell-as, mi tezweǧ d argaz-is, ur tesɛi ara akk awal, d ṛṛay-nsen ara teḍfar ama yelha ama diri-t.